Intel 4004.
O **Intel 4004** (**i4004**) é un microprocesador de 4 bits deseñado por Intel, que foi lanzado ó mercado o 15 de novembro de 1971.

Historia
--------

O i4004 foi lanzado nun paquete de 16 pines CERDIP o 15 de novembro de 1971. O 4004 foi o primeiro procesador de computadora deseñado e fabricado polo fabricante de chips Intel, quen previamente facía semicondutores de chips de memoria. Os principais deseñadores do chip foron Marcian Hoff (arquitectura 1969) e Federico Faggin (deseño 1970-1971) de Intel e Masatoshi Shima de Busicom (posteriormente de ZiLOG, a empresa fundada por Faggin e Ralph Ungermann, exclusivamente dedicada aos microprocesadores).

Orixinalmente deseñado para a compañía xaponesa Busicom para ser usado na súa liña de calculadoras, o 4004 tamén foi proporcionado cunha familia de chips de soporte especialmente deseñados para el. Por exemplo, cada "ROM de programa" internamente gardaba para o seu propio uso os 12 bits de dirección de programa do 4004, o que permitía, se as 16 ROM foron instaladas, acceso de 4 KB de memoria desde o bus de direccións de 4 bits. O circuíto 4004 foi construído con 2.300 transistores, e foi seguido ao ano seguinte polo primeiro microprocesador de 8 bits, o 8008, que contiña 3.300 transistores, e o 4040, que era unha versión revisada do 4004.

Especificacións técnicas
------------------------

* Microprocesador de 4 bits
* 2.300 transistores
* Encapsulado CERDIP de 16 pines
* Máxima velocidade do reloxo 740 KHz
* Usa Arquitectura Harvard, é dicir, almacenamento separado de programas e datos. Contrario á maioría dos deseños con arquitectura de Harvard, que utilizan buses separados, o 4004, coa súa necesidade de manter baixa a conta de pines, usaba un bus de 4 bits multiplexado para transferir:
	+ 12 bits de direccións (direccionando ata 4 KB)
	+ Instrucións de 8 bits de ancho
* O conxunto de instrucións está formado por 46 instrucións (das cales 41 son de 8 bits de ancho e 5 de 16 bits de ancho)
* 16 rexistros de 4 bits cada un
* Stack interno de chamadas a subrutinas de tres niveis de profundidade
* Chipset (circuítos auxiliares) para crear sistemas baseados no 4004

Microarquitectura e patillaxe
-----------------------------

|  |  |
| --- | --- |
| Intel 4004 diagrama arquitectónico de bloque | Intel 4004 DIP chip pinout |

Aplicacións
-----------

O deseño do i4004 era moi eficaz para ser empregado en calculadoras e dispositivos de control. Existen ata uns poucos vellos sistemas de control de semáforos en uso construídos co i4004.

Artigo de colección
-------------------

O Intel 4004 é un os chips coleccionables/antigos máis cobizados do mundo. No 2004, cada un deses chips alcanzaron ao redor de 400 dólares estadounidenses en eBay.

| * v
* c
* e
Procesadores Intel |
| --- |
| Actuais | Celeron  •  Atom  •  Core (i3  •  i5  •  i7  •  i9)  •  Xeon  •  Itanium 2  •  Quark |
| Descontinuados | 

|  |  |
| --- | --- |
| pre-x86 | 4004  •  4040  •  8008  •  8080  •  8085 |
| x86-16 (16 bit) | 8086  •  8088  •  80186  •  80188  •  80286 |
| x86-32/IA-32 (32 bit) | 80386  •  80486  •  Pentium  •  Pentium MMX  •  Pentium Pro  •  Pentium II •  Pentium III  •  Pentium 4  •  Pentium M  •  Pentium Dual-Core  •  Stealey  •  Core (Solo  •  Duo)  •  Core 2 (Duo  •  Quad  •  Extreme  •  Solo) |
| x86-64/EM64T (64 bit) | Pentium 4 (algúns modelos)  •  Pentium D  •  Pentium Extreme Edition |
| Outros (non-x86) | iAPX 432  •  Itanium — *RISC:* i860  •  i960  •  StrongARM  •  XScale |

 |
| Nomes en itálica indican procesadores non-x86 |

|  |  |
| --- | --- |
| Control de autoridades | 
* Wd: Q205509
* EBID: ID
* MAG: 74651581

 |